 Qofka aynu dooranina waa in aanu ku qanacsanayn sida maanta wax u socdaan, waa in ay ka muuqato haybad hogaamineed, hadal fogaan araga oo hiigsi le, ma leeyahay bar tilmaameed iyo qorshe cad ama jidka uu dalka ku dhaqaajinayo sida in musuqmaasuqa xididada loo siibo, sixir bararka la xakamaynayo, shaqo abuurka dhalinyarta, nolosha dadka jilicsan waxa uu ka qabanayo, haddii aanu kuwan taaban waa hogaamiye madhan, waxa lagu garan kara hogaanimada waa in uu qanciya ruuxda dadka, hadalkiisu waa in uu doodo iyo ididiilo dhaliyo bulshada dhexdeeda, hal abuur iyo fikrado cusub waa in aad ka maqasho mar kasta oo uu hadlo, waa in uu kasban karo dad aanay isku reer ahayn isaga oo aan lacag lagu asqayn, kana koray tolaay igu doorta, ninka si fooyinkan laga helo ayaynu codka siinina sanadkan adag ee aynu galnay. 